Z M L U V A    O    D I E L O                   
uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:



I. ZMLUVNÉ STRANY:         


1. Zhotoviteľ:
 .................................................................
zastúpený: ................................................
IČO: .........................................................
IČ DPH: ...................................................
Obch. reg.: ...............................................
Bankové spojenie: ...................................
Č. účtu: .....................................................
(ďalej aj len „zhotoviteľ“)				


2. Objednávateľ:
	Poľnohospodárske družstvo podielnikov Veľké Uherce
	so sídlom 	:  Veľké Uherce 3, 958 41
	zastúpeným: 		Ing. Ľuboš Podoba,  Ing. Marek Žatko			IČO: 		00205869				
                        	DIČ:  		2020417410		
	
Pracovník oprávnený k rokovaniu vo veciach:
· Technických:		Ing. Ľuboš Podoba
· Zmluvných: 		Ing. Ľuboš Podoba 
(ďalej aj len „Objednávateľ“)				


II. PREDMET ZMLUVY:

1. Zhotoviteľ sa zaväzuje zhotoviť dielo podľa bodu 2 tohto článku podľa dodanej a odsúhlasenej výkresovej dokumentácie v súlade s toto zmluvou a objednávateľ sa zaväzuje dielo prevziať a zaplatiť dohodnutú cenu diela .

2. Predmetom tejto zmluvy o dielo je zhotovenie stavby „Rekonštrukcia kravína Veľké Uherce  “  v dohodnutom rozsahu podľa cenovej ponuky zo dňa .........................

3. Vybudované dielo bude mať akostné a technické ukazovatele v zmysle platných predpisov a technických noriem a projektovej dokumentácie dodanej objednávateľom.

4. Podkladom pre uzavretie tejto zmluvy je cenová  ponuka zhotoviteľa spracovaná na základe projektovej dokumentácie a poskytovaných informácií, ktorá tvorí neoddeliteľnú súčasť tejto zmluvy /príloha č. 1/.


III. CENA DIELA:

  Zmluvné strany sa dohodli v súlade so zákonom NR SR o cenách č. 18/1996 Z. z. v znení neskorších predpisov na      celkovej cene diela ..................... EUR  bez DPH

  Objednávateľ zaplatí zhotoviteľovi  za skutočne prevedené a vzájomne  odsúhlasené a prevzaté práce podľa predmetu zmluvy. 


IV. TERMÍN PLNENIA

1. Zhotoviteľ zhotoví dielo, ktoré je predmetom tejto zmluvy, v nasledovnom termíne : 	najneskôr do  2/2027
              
2. Zmluvné strany sa dohodli, že termín ukončenia je termínom pripravenosti k preberaciemu konaniu.
3. Termínom splnenia sa považuje dielo odovzdané bez vád a nedorobkov so vzájomne potvrdeným zápisom o odovzdaní a prevzatí.
4. Dohodnuté termíny zhotovenia diela dodrží zhotoviteľ za podmienky riadneho a včasného spolupôsobenia objednávateľa vymedzeného z ustanovení tejto zmluvy.
5. V prípade výskytu nepriaznivých poveternostných podmienok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. O týchto skutočnostiach sa uvedie riadne podpísaný záznam v stavebnom denníku s odôvodnením, inak nie sú dôvodom na predĺženie termínu zhotovenia diela .


V. PLATOBNÉ  PODMIENKY:

1. Platby budú realizované na základe vystavenej faktúry od zhotoviteľa.  Faktúry budú vystavené za nasledovné časti:  
1. Kravín 1, 
2. Kravín 2, 
3. spevnené plochy. 
2. Nevyhnutným podkladom pre vystavenie  faktúry zhotoviteľa bude súpis vykonaných  prác. Objednávateľ predložený súpis vykonaných prác a dodávok potvrdí do troch pracovných dní po predložení. 
3. Na základe potvrdených súpisov vykonaných prác a dodávok budú zhotoviteľom vystavené faktúry. Splatnosť faktúr je 14 dní odo dňa vystavenia objednávateľovi.
4. Zhotoviteľ po ukončení prác a podpísaní odovzdávacieho protokolu oboma stranami, vystaví konečnú vyúčtovaciu faktúru s odpočtom čiastkových faktúr do 5 dní po podpísaní odovzdávacieho protokolu. Splatnosť konečnej faktúry je 14 dní od jej doručenia objednávateľovi.
VI. PRÁVA A POVINNOSTI
 
1. Objednávateľ zabezpečí možnosť napojenia na odber el. energie a úžitkovej vody. Náklady na spotrebovanú el. energiu a vodu počas výstavby hradí zhotoviteľ. Objednávateľ taktiež zabezpečí vstup zamestnancov zhotoviteľa do objektu počas realizácie diela. 
2. Po ukončení prác objednávateľ odsúhlasí v zápise o odovzdaní stavby množstvo a kvalitu diela.
3. Objednávateľ je povinný pripraviť podmienky tak, aby bolo možné zahájiť práce na mieste realizácie v dohodnutom termíne a aby sa dielo mohlo vykonať plynule bez prerušovania. V prípade, že vinou objednávateľa dôjde k prerušeniu prác, zhotoviteľ má právo vyúčtovať náklady naviac ako preprava materiálu, osôb, cestovné, ubytovanie, stravné a škodu vzniknutú prerušením prác. O koľko dní sa omešká objednávateľ s pripravenosťou stavby, resp. práce budú prerušené vinou objednávateľa, o toľko dní sa odkladá termín ukončenia diela.
4. Vlastníkom zhotoveného diela je objednávateľ, ktorý znáša aj nebezpečenstvo škody na zhotovenom diele.


VII. ZÁRUČNÁ DOBA – ZODPOVEDNOSŤ ZA VADY

1. Zhotoviteľ zodpovedá za to , že predmet tejto zmluvy má v dobe prevzatia a počas záručnej doby zmluvne dohodnuté vlastnosti a bude spôsobilý k zmluvnému účelu. Záručná doba na dielo je 60 mesiacov a začína plynúť dňom odovzdania diela a jeho prevzatia objednávateľom. Nevzťahuje sa na zriaďovacie predmety a spotrebný materiál.
2. Zmluvné strany sa dohodli, že objednávateľ má nárok na bezplatné odstránenie vád počas trvania záručnej doby.
3. Oznámenie vád diela musí byť urobené v písomnej forme alebo emailom, inak je neplatné. Musí obsahovať označenie vady, miesto, kde sa vada nachádza a popis ,  ako sa vada prejavuje.
4. Zhotoviteľ sa zaväzuje začať odstraňovať nahlásené vady do 7dní.


VIII. ZMLUVNÉ POKUTY A STIMULÁCIE 

1. V prípade nesplnenia povinností / záväzkov/ podľa tejto zmluvy,  môže si každá zmluvná  strana nárokovať v zmysle príslušných ustanovení  Obchodného zákonníka úrok z omeškania,  zmluvnú pokutu, poprípade náhradu za škody.

a/ Za nedodržanie termínu dokončenia diela 0,05% z ceny diela zmluvnú pokutu  za každý deň omeškania.

b/ Za omeškanie s platením faktúr v lehotách dohodnutej splatnosti úrok z omeškania vo výške 0,05% z dlžnej sumy za každý deň omeškania. 
           
2. Zaplatením úrokov, zmluvnej pokuty sa neruší, povinnosť zmluvnej strany záväzok splniť, uhradiť.

3. Ak objednávateľ odstúpi od zmluvy bez zavinenia zhotoviteľa, zaplatí odstupné vo výške 20% z ceny diela a čiastku za vykonané práce a dodaný materiál  ku dňu výpovede.


IX. ZÁVEREČNÉ  USTANOVENIE

1. Právne vzťahy neupravené zmluvou sa riadia príslušnými ustanoveniami  Obchodného zákonníka .
2. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“
3. Zmluvu je možné meniť, resp. dopĺňať len na základe prejavenej vôle oboch          zmluvných strán , a to formou písomného dodatku , podpísaného oprávnenými zástupcami každej zo zmluvných strán. 
4. Účastníci tejto zmluvy budú prípadné spory riešiť cestou vzájomnej dohody. Pokiaľ sa spor nevyrieši dohodou, bude sa ním zaoberať miestne príslušný súd zhotoviteľa.
5. Táto zmluva je vypracovaná v 4 vyhotoveniach, 2x pre objednávateľa a 2x pre zhotoviteľa.
6. Strany prehlasujú, že si zmluvu riadne prečítali , porozumeli jej a na znak súhlasu s jej obsahom pripájajú svoje podpisy.




V ............................, dňa .................			V Veľké Uherce , dňa .................







––––––––––––––––––––––––-                                        –––––––––––––––––––––––––
            Meno, priezvisko                                               Ing. Ľuboš Podoba,  Ing. Marek Žatko
              zhotoviteľ					               objednávateľ



         
